Lex Humiana
Lex Humiana est distinctio a Davide Humio, philosopho et rerum gestarum scriptore Scotico (1711–1776) excogitata, nam multos scriptores dixit a dictis descriptivis imprudenter ad dicta aestimativa concludere solere. Humius autem hoc illis philosophis vitio vertebat, nam negavit a dictis descriptivis (sicut est) ad dicta aestimativa (sicut esse debet) transiri posse. Lex Humiana ('no ought from is') interdum etiam guillotina Humiana appellatur. Sententia similis per argumentum quaestionis apertae a G. E. Moore ad ullam comparationem proprietatum moralium cum proprietatibus naturalibus redarguendam positum est. Hoc captio naturalistica (ut appellatur) contra opiniones naturalistarum ethicorum stat.